’ என்று  களையப்பட்ட நாய்க்குட்டியுடன் தன்னையும் அடையாளம் கண்டுகொண்டு ஆழமான பதற்றத்தை அடைந்து ‘ சொல்லும்மா என்னைய எங்காவது தள்ளி விட்டுற மாட்டியே, சாகுந்தண்டியும் ஒன் கூடவே இருக்கேம்மா’ என்று கண்ணீருடன் அழும்  பெண்குழந்தை, வறுமையின் எரிச்சலில் கருணை வற்றிவிட்டிருக்கும் சூழலிலும் தெருவில் நிற்கும் பிச்சைக்காரனுக்கு சர்ச்சில் கொடுக்கப்பட்ட பிஸ்கட்டை கொடுக்கும் குழந்தை, ஏசு எப்போதும் மனிதனுடன் இருக்கிறார் என்பதற்கான நிரூபணமாக அதை எடுத்துக்கொள்ளும் அந்த ஆங்கிலம் பேசும் பிச்சைக்காரன் என வேணுகோபாலின் கதைமாந்தரின் முகங்கள் விரிந்தபடியே செல்கின்றன.